NaiveNeuron/SloPal huggingface dataset:
Gaborčáková, Soňa, poslankyňa NR SR (2018-10-22):
Dobrý deň, vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola predsedníčkou výboru určená za spravodajcu k návrhu zákona, ktorý je uvedený pod tlačou 1155. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1208 z 1. októbra 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2018-05-17):
Samozrejme, ja nemôžem nič iné povedať, teraz ste dali dôkaz, že podľa seba, súdim teba. Ste povedali, že ako by ste vládli, čo by ste skartovali, koho by ste akým spôsobom zničili. Dokonca ma teší, že vy ste povedali, že MOST nás zradil. To svedčí o vašom psychickom stave, lebo predpokladám, že vy ste nás nevolili, ako sme vás mohli zradiť, keď už teda. Ale mali by ste vedieť čítať s porozumením. My sme aj na bilbordoch mali, že vieme si predstaviť vládu bez SMER-u, ale voliči sa rozhodli tak, ako sa rozhodli a, chvalabohu, lebo ako vás vidím, to už dávno by vláda nebola. A som rád, že nakoniec to, čo sme tu počuli, hovorí usvedčený, daňový podvodník, akurát, že vie vyskakovať. Môže, lebo tá lehota už dávno je preč. Viete, komu sľúbili 20 miliónov eur za pád vlády Ivety Radičovej? A, čuduj sa svet, rok na to vláda padla. Takže mali by ste trošku rozmýšľať, čo hovoríte, a možnože potom by ste prišli na to, že hovoríte o sebe.
Bugár, Béla, podpredseda NR SR (2017-05-19):
Ďakujem. Pán spravodajca? Nie. Prerušujem rokovanie o tomto bode programu. Ďakujem vám veľmi pekne. Teraz budeme pokračovať posledným bodom programu, a to je Správa o činnosti komisára pre osoby so zdravotným postihnutím za rok 2016 (tlač 490). Vítam komisárku pre osoby so zdravotným postihnutím Zuzanu Stavrovskú a prosím ju, aby sa ujala slova a tých dvoch mikrofónov, nech sa páči.
Zelník, Štefan, poslanec NR SR (2011-05-19):
Ďakujem pekne za slovo. Vážený pán kolega, ja som už v minulom volebnom období prezentoval môj pohľad na zisk. A myslím si, že zisk je kategória, ktorá sem patrí, aj keď treba povedať, že nemôže to byť zisk vytváraný na úkor poskytovateľov alebo neodliečených pacientov. Čiže treba zadefinovať jasné podmienky, za akých zisk môže byť čerpaný. Po druhé. Nemôžem súhlasiť s tým, že je to o filozofii, či bude viacej zdravotných poisťovní alebo jedna zdravotná poisťovňa. V rokoch 1994 až 1997, pretože vláda v roku 1993 prijala zákon o pluralite zdravotných poisťovní podľa vzoru a podľa toho, ako sa ukazovala situácia v Čechách, na Slovensku vzniklo 12 zdravotných poisťovní. Teda mali by sme vychádzať z istého poznania a z istých skúseností a Slovensko na toto bohaté skúsenosti má. A ukázalo sa vtedy, že aj napriek tomu, že bolo 12 zdravotných poisťovní, nebola tu žiadna konkurencia, ani výhodnejšie zmluvy. Nakoniec tí, ktorí akože uzatvárali výhodnejšie zmluvy, skrachovali, pretože neboli schopní plniť svoje záväzky. Chcem povedať, že, prirodzene, nemôže tu vznikať konkurencia v prostredí, kde je určený limit. A limit je určený tým, koľko odvedie štát za svojich poistencov a koľko sa vyberie v rámci povinného zdravotného poistenia. Teda hovoriť o tom, že poisťovňa bude kontrahovať viac ako iná, je to asi ťažko realizovateľné, pretože jednoducho limit ju nepustí a všetci dobre vieme, že zdravotníctvo je dlhé desaťročia podfinancované. Teda v tomto smere ja nejaké konkurenčné prostredie neočakávam. A k tomu, čo si hovoril o tom, že sa neminie viacej prostriedkov pre administratívu. Minie sa ich viacej, pretože... (Prerušenie vystúpenia časomerom.)
Slafkovský, Alexander, poslanec NR SR (2010-09-07):
Ospravedlňujem sa, pán predseda. Pani ministerka, takže mám tu spravodajskú správu k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 54) v prvom čítaní. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 575/2001 Z. z. v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t.j. doručenie návrhu najmenej pätnásť dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 82 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa po formálnej právnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy, všeobecná časť dôvodovej správy obsahuje všetky požadované informácie, osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu je upravená v práve Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle s §73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. augusta 2010 č. 38 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory Slovenskej národnej rady: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu, výbor pre verejnú správu a regionálny rozvoj, výbor pre sociálne veci, výbor pre obranu a bezpečnosť, výbor pre vzdelávanie vedu a mládež, výbor pre kultúru a médiá, výbor pre ľudské práva, národnostné menšiny a Zahraničný výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali vrátane gestorského výboru v termíne do 11. októbra 2010. Pán predsedajúci, skončil som. Prosím, otvorte rozpravu.
Saková, Denisa, ministerka vnútra SR (2019-05-16):
Ďakujem veľmi pekne za slovo. Vážený pán predsedajúci, vážené pani poslankyne, vážení páni poslanci, v rámci pravidelných preskúšaní slovensko-českej štátnej hranice vykonávaných na základe Zmluvy medzi Slovenskou republikou a Českou republikou o štátnej hranici vyplýva zmluvným stranám povinnosť aktualizovať hraničné dokumentárne dielo. Slovenská a Česká republika vykonali v rokoch 2011 až 2016 tretie spoločné preskúšanie česko-slovenskej štátnej hranice, pardon, slovensko-českej štátnej hranice a následné odstránenie zistených nedostatkov. Realizovaním prác súvisiacich s preskúšaním štátnej hranice v žiadnom prípade nedošlo k zmene priebehu štátnej hranice. Dĺžka hranice s Českou republikou naďalej zostáva v dĺžke 251,8 km. Na základe výsledkov preskúšania boli vyhotovené Aktualizované hraničné dokumenty 2016, ktoré tvoria prílohu predkladanej zmluvy. Vláda Slovenskej republiky svojím uznesením č. 318 z 11. júla 2018 súhlasila s uzavretím zmluvy. Zmluva medzi Slovenskou republikou a Českou republikou o aktualizácii hraničného dokumentárneho diela bola podpísaná 20. novembra 2018 v Prahe. Vážený pán predsedajúci, vážené pani poslankyne, vážení páni poslanci, s konštatovaním, že tento návrh zodpovedá záujmom zahraničnej politiky Slovenskej republiky, si vás dovoľujem požiadať o vyjadrenie súhlasného stanoviska k uvedenej zmluve. Ďakujem veľmi pekne.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 141 poslancov, za 74, proti 33, zdržalo sa 32, nehlasovali 2. Konštatujem, že sme v treťom čítaní . Otváram rozpravu v rámci tretieho čítania a pýtam sa, či má niekto záujem prihlásiť sa do rozpravy. Nie. Vyhlasujem rozpravu za skončenú. A pristúpime k návrhu, teda k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Jurinová, Erika, podpredsedníčka NR SR (2013-05-31):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Vašečka.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme. (Hlasovanie.) Prítomných 137 poslancov, proti 51, zdržalo sa 86 poslancov. Návrh sme neschválili.
Sulík, Richard, poslanec NR SR (2012-06-21):
Pán predseda Paška, môj návrh je ten, aby ste trochu doznali aj parlamentnej kultúre, sú nejaké zvyklosti, vy to tu valcujete, len preto. Môžem dohovoriť? (Prerušenie vystúpenia predsedajúcim.)
Lukáč, Jozef, poslanec NR SR (2023-05-05):
Ďakujem za slovo, pán predsedajúci. Ja chcem poďakovať Milošovi, ale aj všetkým, ktorí sa podieľali na tejto novele zákona, ktorá je veľmi obsiahla, rovnako všetkým kolegom, ktorí podali pozmeňovacie návrhy, aby, alebo, ktorí to aspoň čítali a objavili chyby, ktoré svojimi pozmeňovacími návrhmi vylepšujú, a verím, že tento, táto rozsiahla reforma prinesie rozvoj Slovensku, ktorý bude rýchlejší a transparentnejší ako doteraz. Ďakujem.
Marosz, Ján, poslanec NR SR (2019-05-20):
Ďakujem pekne, pani kolegyňa, za tvoje naozaj fundované vystúpenie. Je vidno, že sa tejto téme venuješ a že prikladáš dôležitosť každému jednému slovu aj z tejto správy. Ja by som sa ťa chcel opýtať ako predsedníčky výboru pre ľudské práva, že či pani komisárka pre deti, či už na výbore alebo aj nejakou inou formou, sa venuje medializovaným kauzám v súvislosti s tým táborom, detským táborom ChaChaLand, lebo z každej strany sa valia informácie a svedectvá, ktoré hovoria o sexuálnom zneužívaní, alkoholizme a iných negatívnych javoch, ktoré sú spájané s dlhoročnou históriou tohto tábora. To sú, dá sa povedať, desiatky, možno až stovky poškodených detí, ktoré si tieto bolestné zážitky potom nesú počas celého života. Tak ja by som očakával aj od komisárky pre deti, aby zvolala možnože aj nejaký, ako keď je katastrofa, že mimoriadny tím, ktorý skenuje všetky médiá, zaoberá sa tými vecami, svedectvami, nejaké aktivity. A jednoducho zaujíma ma, že či bolo, nejaká zvýšená aktivita zo strany pani komisárky, alebo nebolo. Ďakujem veľmi pekne za odpoveď.
Jurinová, Erika, poslankyňa NR SR (2016-11-24):
Ďakujem kolegom za všetky pripomienky. Asi začnem odzadu. Pani Vaľová, veľmi sa teším, že Humenné naozaj môže ísť príkladom, ak je to tak, ako hovoríte v poskytovaní služieb pre svojich občanov. Samozrejme toto je cesta. Ja som hovorila o zariadení, ktoré majú výslovne v zákone stanovené, že ZpS-ky, ZOS-ky berú finančný príspevok z ministerstva práce. A tam som hovorila o tom, že tieto zariadenia naozaj nebudú vedieť sa vyfinancovať, lebo už čerpajú niekoľko rokov zo svojich rezerv, ktoré sú skrátka minuté. A teším sa na nový zákon, len sa bojím, že či naozaj nebude v podobnom duchu, ako bol v roku 2008 upravený práve vami, ktorý spôsoboval veľké problémy. Ale buďme optimisti a čakajme, že čo vláda pripraví. Chcem veriť, že to bude zákon, ktorý vyrieši systém poskytovania sociálnych služieb. Pani poslankyňa, že otvoríte si niekedy štatistiky, prosím vás, kým niečo poviete? Je pravdou, včera povedali, že najviac Slovákov, z OECD, odchádza študovať do zahraničia. A odkedy je vláda pána Fica pri vláde alebo odkedy je funkčná vláda SMER – SD, zdvojnásobil sa počet mladých ľudí, ktorí nieže odchádzajú len študovať, odchádzajú za prácou. O tomto som hovorila. Prosím vás, nájdite si štatistiky a pozrite si to. Samozrejme, teším sa znižovaniu percenta nezamestnanosti. Zabúdate povedať, že toto je proste celosvetový, celoeurópsky trend, chvalabohu. A zabudli ste dodať, že neznižoval sa, doteraz sa neznižoval ten počet nezamestnaných tak rýchlo ako v iných krajinách. Ale tešme sa, že máme nezamestnaných. A ešte, keď ste sa toho dotkli, ja som predsa hovorila, že máme až dve tretiny dlhodobo nezamestnaných, dlhodobo nezamestnaných, a na tých sa robí naozaj veľmi málo programov a používajú sa v službách zamestnanosti neefektívne programy. Takže teším sa, že či okrem toho, že budú vyraďovať ľudí z databázy nezamestnaných, poskytnú aj nejaké nové služby.
M. Číž, podpredseda NR SR: (2006-10-18):
Vážené kolegyne, kolegovia, prerušujem rokovanie o tomto bode programu. Pokračujeme v našom programe prvým čítaním o návrhu poslanca Národnej rady Slovenskej republiky Petra Pelegriniho na vydanie zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Tento návrh zákona ste dostali ako tlač 95 a návrh na pridelenie na prerokovanie vo výboroch pod rozhodnutím predsedu č. 82. Teraz dávam slovo pánovi poslancovi Petrovi Pelegrinimu, aby tento návrh zákona uviedol.
Rajtár, Jozef, poslanec NR SR (2017-05-17):
Vďaka za slovo. Na tejto schôdzi sa riešil iný zákon, zákon o vyvlastňovaní pozemkov pod diaľnicami, pretože vládna koalícia si potrebovala špecificky vyriešiť problém a tak teda účelovo schvaľovala takýto, takýto zákon namiesto sfunkčnenia spravodlivosti, namiesto nefunkčného štátu, málo funkčných stavebných úradov, tak takto umelo sa to riešilo. Vtedy, keď to potrebovali. Teraz, keď je téma odškodnenia klientov nebankových subjektov, tak vládna koalícia mlčí a teraz neschvaľuje ani žiadne špeciálne zákony. A opäť raz, opäť raz som nepočul od nich nič o tom, že naozaj treba sfunkčniť nefunkčný právny štát. A chcem sa ich aj otvorene spýtať, platí ešte výrok Roberta Fica o tom, že Slovensko nie je právny štát? Platí, alebo neplatí? Dúfam, že dostanem, dostanem odpoveď. A naozaj by som chcel všetkých vyzvať, osobitne pani ministerku spravodlivosti pani Žitňanskú, aby konečne spravila naozajstné reformy spravodlivosti, aby sme videli vinníkov aj v prípade nebankových subjektov potrestaných, ale nielen, aby všeobecne fungovala spravodlivosť, aby sa trestali aj veľké zvieratá alebo tí takzvaní naši ľudia. Ďakujem.
P. Paška, predseda NR SR: (2009-06-19):
(Hlasovanie.) 142 prítomných, 135 za, 5 sa zdržali, 2 nehlasovali. Konštatujem, že sme schválili vládny návrh zákona o poskytovaní príspevku účastníkom národného boja za oslobodenie. Pán poslanec Vestenický teraz uvedenie hlasovanie o návrhu uznesenia k návrhu na vyslanie strážneho družstva a zdravotníckeho tímu do vojenskej operácie ISAF v Afganistane a na zmenu mandátu príslušníkov ozbrojených síl Slovenskej republiky vo vojenskej operácii ISAF v Afganistane , je to tlač 1106.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 137 poslancov, za 86, proti 14, zdržalo sa 37. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku, pani spoločná spravodajkyňa, prosím, uveďte odporúčanie gestorského výboru.
Kollár, Boris, predseda NR SR (2021-12-08):
S ďalšou faktickou pozná... pardon, do rozpravy teraz je prihlásený pán poslanec Šeliga. Nech sa páči, pán poslanec.
Mazurek, Milan, poslanec NR SR (2020-07-14):
Miro, veľmi dobre si to zhrnul, v prvom rade ten obrovský paradox, že predkladatelia tohto návrhu zákona tak vehementne bojujú proti akýmkoľvek návrhom, ktoré majú za cieľ zlepšiť ochranu života, života nenarodených detí. A zhodou okolností práve pani Cigániková je predkladateľkou tohto návrhu, ktorá stála pred parlamentom v rámci nejakého protestu a tvrdila, že pozrite, je kríza, ekonomika sa rúti, máme obrovské problémy a tu poslanci riešia nezmysly, ako sú nenarodené deti. A z toho istého pohľadu by som ja mohol povedať, že je tu kríza, sú tu problémy a vy tu riešite nezmysly ako týranie zvierat. Viete to, to vám teraz preš... presne prišlo ako bumerang a vrátilo sa vám to naspäť. Ten druhý problém, ktorý si spomínal, a to je presne v tom § 305 c), kde sa píše, že kto cvičí zviera na inom zvierati, sa môže potrestať odňatím slobody až na dva roky, čo v praxi znamená naozaj, že prakticky zakázali trénovanie poľovníckych psov. Oni to zrejme nedomysleli, keď to tvorili, pretože určite nechceli komunikovať nejaké takéto veci s poľovníkmi, veď predsa je zrejmé, že pri liberáloch sú tie názory na poľovníctvo vykreslené na základe úplných absurdností, vnímajú ich ako nejakých, nejakých vrahov, ktorí si idú zastrieľať a potrebujú zastreliť čokoľvek, čo len vidia, a vôbec nechápu tú dôležitú úlohu, ktorú poľovníctvo zohráva v prírode. A rovnako v úvodnom § 305 a), kde píšu, že kto neposkytne zvieraťu, ktoré vlastní, alebo o ktoré je povinný starať sa, potrebnú pomoc, pričom je takéto zviera v nebezpečenstve smrti alebo javí príznaky ťažkej ujmy na zdraví, potrestá sa odňatím slobody na šesť mesiacov až na tri roky. To je tak všeobecná formulácia toho paragrafu, že môže byť veľmi jednoducho zneužitá. A ten posledný problém, keď hovoria, že to všetko vyrieši to, že to dajú na environmentálnu políciu; no nič to nevyrieši, lebo tá polícia by musela mať tak obrovské množstvo pracovísk, aby dokázala vyriešiť ten problém v osadách, že to v súčasnosti nie je reálne.
Pellegrini, Peter, predseda NR SR (2015-05-21):
Prezentujme sa a hlasujme o bode 3 prvého pozmeňujúceho návrhu pána poslanca Lipšica (Hlasovanie.) Prítomných 135 poslancov, za hlasovalo 55, proti bolo 76, zdržali sa 3 poslanci, nehlasoval 1. Tento návrh sme neschválili.
Kazda, Radovan, poslanec NR SR (2022-06-23):
Pán poslanec, no viete, že tá debata o tom, o tých základných potravinách, veď ja som ju vôbec nespochybňoval, ja som iba hovoril teda, že je to, je to ich návrh, ale si myslím, že to je veľmi nešťastné takto definovať základné potraviny. A, a takisto si to myslím aj k tej debate o tých cenových stropoch. Ja vychádzam z naozaj ekonomických skúseností. To cenové stropovanie jednoducho nefunguje. Tuto kolegovia spomínali Maďarsko, však v Maďarsku zastropovali ceny paliva a zrazu sa tvorili šóry na, na pumpách. To isté sa stalo v 70. rokov v Amerike. Zastropovali ceny palív a zrazu tam boli, v bohatej Amerike, boli obrovské šóry. Takže toto ja vôbec nespochybňujem. No len viete, ono je to tak, že človek tu urobí jeden pokus a už teda, to už si dám pokoj, fakt to bol akože úplne nezmyselný. Človek tu urobí jeden pokus, že debatovať tuto s fašistami, položí otázku. Normálne že v akademickej rozprave položí otázku, lebo sa pokúša, pokúša sa porozumieť to, teda pokúša sa predstaviť si, že oni vedia akademicky sa rozpravovať a rozpravovať o nejakom probléme a vŕtať sa v ňom. Položí človek otázku a oni si z toho vytvoria nejaký útok, oni si z toho vytvoria nejaké tvrdenie, oni si z toho vytvoria, oni proste vôbec nerozlišujú. Nerozlišujú medzi otázkou, nerozumejú, nerozlišujú medzi tvrdením nepodloženým, medzi tvrdením podloženým a oni si idú proste svoju ligu. A to som sa snažil vysvetliť aj v tomto rozpravovom príspevku a to bola tá motivácia toho rozpravového príspevku, že proste to otestovať, že poďme teda skúsiť ešte, dajme im šancu, že budú možno, budú možno schopní rozmýšľať kvalitnejšie, tak aby si dostali svojho slovo, z toho svojho poslaneckého mandátu kvalitnejšie a nie na úrovni naozaj že piatačika na základnej školy, škole, ktorý proste, keď mu položíte otázku, tak začne tuto kopať okolo seba a začne vymýšľať nejaké, nejaké blbosti a úplne od veci odpovedá.
M. Číž, podpredseda NR SR: (2007-10-18):
Pán poslanec, máte slovo.
Procházka, Radoslav, poslanec NR SR (2010-12-14):
Ďakujem pekne. Pripomínam zasadnutie ústavnoprávneho výboru hneď teraz po hlasovaní. Ďakujem.
Laurenčík, Milan, podpredseda NR SR (2020-07-23):
Pán poslanec Milan Kuriak.
Bugár Béla, podpredseda NR SR (2016-10-11):
Nech sa páči, prezentujme sa a hlasujme o bode 4 zo spoločnej správy s odporúčaním gestorského výboru schváliť. (Hlasovanie.) Prítomných 142 poslancov, za 78, proti 18, zdržalo sa 45 poslancov, 1 nehlasoval. Konštatujem, že bod 4 zo spoločnej správy bol schválený.
Baránik, Alojz, poslanec NR SR (2022-10-18):
Pán kolega Schlosár, toto bol jeden odporný ohňostroj nenávisti, ktorý nepatrí do parlamentu. Je to niečo, čo mi spôsobuje prenesenú hanbu a možno aj ozajstnú hanbu za to, že som bol súčasťou koalície, ktorá spájala svoje politické záujmy s vašou stranou. Je mi to odporné, toto, čo ste tu predviedli. A musím povedať, že to bolo nielen plné nenávisti, čo ste tu všetko uvádzali, ale bolo to hlavne plné klamstiev. A klamstiev aj v prípade tých rôznych štatistík a rôznych tých údajov. Napríklad jeden prípad za všetky. Tá údajná politická strana, ktorá v Holandsku založila svoj volebný program len na tom, že presadzuje, aby pedofili alebo detská pornografia, aby neboli trestné, to je niečo, čo je úplne vytrhnuté z kontextu. Táto politická strana nikdy nebola vo voľbách, nikdy sa neuchádzala o mandát, pretože nezískala žiadnu podporu takú, ktorá je potrebná na to, aby vo voľbách mohli fungovať. Ale to ste nepovedali. To ste nepovedali. Povedali ste to tak akože na tom zlom západe, lebo, samozrejme, východ je pre vás dobrý, to je úplne fajn, ale na tom zlom západe, že tam sú takéto politické strany. A to je to, ste to hovorili, ako keby to bola politická strana podobná ako OĽANO alebo niečo podobné. Nie! Nie. Toto je jedna partia, ktorá si povedala, že toto by chcela a získali na to, získali na to nulovú podporu. Čiže klamstvá, nenávisť, fašisti, to ste vy.
Raši, Richard, poslanec NR SR (2018-01-30):
Vážený pán predseda, dnes prebehne správa mandátového a imunitného výboru a sľub poslankýň, ale máme avizované vzdanie sa mandátu aj pána poslanca Drobu v súvislosti s výkonom funkcie predsedu Bratislavského samosprávneho kraja. Preto vás chcem poprosiť, aby sme sľub náhradníka za pána poslanca Drobu vykonali na prvom hlasovaní, ktoré bude po zasadnutí mandátového a imunitného výboru. Ďakujem pekne.
M. Jureňa, poslanec: (2010-02-09):
Za gestorský výbor navrhujem výbor pre financie, rozpočet a menu. Zároveň odporúčam, aby uvedený návrh bol prerokovaný do 30 dní a v gestorskom výbore do 31 dní odo dňa ich pridelenia.
P. Hrušovský, podpredseda NR SR: (2002-05-29):
F. Halmeš, poslanec: Pán podpredseda, chcel by som požiadať vedenie Národnej rady, aby bol na prerokovanie zákona o zvýšení dôchodkov prizvaný predkladateľ za vládu minister práce a sociálnych vecí Peter Magvaši.
Zimenová, Zuzana, poslankyňa NR SR (2018-11-28):
Ja ti, pán poslanec, ďakujem za tvoje vystúpenie. Snažil si sa naozaj v ňom zhrnúť veľmi racionálne a veľmi podrobne jednotlivé fakty a v podstate jeho obsah, tohto dokumentu, o ktorom dnes rokujeme, a veľmi si cením to, že si poukázal na iné dokumenty, ktoré sa na takejto úrovni prijímajú a ktoré sa týkajú naozaj ľudských práv, na rôzne ľudskoprávne dokumenty týkajúce sa práv žien, detí, zdravotne postihnutých, ktoré sú písané podobným jazykom a v podobnej štruktúre a majú podobný význam a takisto aj podobnú záväznosť, a že si práve na týchto dokumentoch ukázal, akým spôsobom je aj tento globálny rámec napísaný a čo sa ním vlastne myslí. Je pravda, že toto by padlo na úrodnú pôdu viac, ak by sme mali aj v tejto sále všetci dobre zvládnutú čitateľskú gramotnosť, lebo čitateľská gramotnosť neznamená len vedieť si niečo prečítať, ale aj vedieť porozumieť počutému. To sa ukazuje, že zatiaľ asi na pôde tohto parlamentu zvládnuté všetci nemajú. Ale napriek tomu každá takáto snaha je podľa mňa veľmi cenná a, a ja ju vítam. Ďakujem.
Blanár, Juraj, podpredseda NR SR (2023-05-10):
Teraz udeľujem slovo v rozprave pánovi poslancovi Tomášovi Lehotskému a po jeho vystúpení dám možnosť prihlásiť sa ústne do rozpravy. Nech sa páči, pán poslanec.
Sulík, Richard, predseda NR SR (2010-12-09):
Ďakujem. Slovo má pán poslanec Blanár.
Blanár, Juraj, poslanec NR SR (2020-09-17):
Ďakujem za slovo. Pán kolega Muňko, chcem ti poďakovať, že si na úvod pripomenul zopár čísel, lebo to bolo zopár čísel, ktoré bolo potrebné spomenúť, akým spôsobom sa sociálna oblasť práve v podpore seniorov zlepšovala. Áno, poslanci koalície to nechcú počúvať, pretože takéto, o takéto informácie, bohužiaľ, nemajú záujem. Oni jednoducho dostali do manuálu napísané, že musia opakovať ako mlynček na kávu, že sme pre seniorov nič neurobili. Ale samotní seniori to vedia a myslím si, že dnes už aj Jednota dôchodcov Slovenska veľmi prehodnocuje ten krok, ktorý unáhlene urobili, keď podpísali dohodu so stranou SME RODINA, ktorá ich podviedla svojím spôsobom, to treba povedať jednoducho. Oni zneužili tému 13. dôchodkov, lebo ich nechceli, lebo keby ich chceli, tak dnes minister nepríde s tým, že tu bude sociálne dávky vyplácať, ale príde tu s 13. dôchodkom a povie, toľkoto máme a toto chceme urobiť. Čiže ešte raz, ja chcem vyzvať pána ministra, poďte z krátkej cesty späť, pán minister! Ak si chcete zachovať tvár a ukázať, že ste neklamali, a presvedčiť aj svojich koaličných partnerov, ktorí vás obviňujú, že ste volební korupčníci, tak poďte späť a schváľte 13. dôchodok v plnej výške, tak ako sme ho navrhli pre 1,4 mil. všetkých oprávnených dôchodcov, ktorí majú na to nárok.
P. Paška, predseda NR SR: (2007-11-28):
(Hlasovanie.) 139 prítomných, 79 za, 1 bol proti, 59 sa zdržalo. Tieto body sme schválili.
Galko, Ľubomír, poslanec NR SR (2015-04-21):
No, vážený pán predseda, vážený pán minister vlády istôt pre občanov, panie poslankyne, páni poslanci, hneď na úvod chcem povedať, že pán podpredseda Národnej rady Číž tu niekoľkých kolegov upozorňoval, aby rozprávali ku skrátenému legislatívnemu konaniu, a nie priamo k predmetnému návrhu zákona. Tak ja teda veľmi rád tejto jeho požiadavke vyhoviem a pridám niekoľko myšlienok k tomu, prečo táto situácia vlastne nastala, k tomu, čo tu doteraz odznelo a sa udialo. K samotnému návrhu riešení budú poslanci strany Sloboda a Solidarita diskutovať potom pri prerokovávaní samotného návrhu zákona. Na úvod chcem povedať niečo podobné ako to, čo viacerí kolegovia predo mnou hovorili. Tiež si myslím, že by tu nemal dnes sedieť minister spravodlivosti pán Borec, ale predseda vlády Robert Fico, o ktorom to v skutočnosti celé je. Inokedy sa producíruje pred nami veľmi rád, počas rokovania tejto schôdze, žiaľ, nenašiel na to odvahu. Akurát púšťa na tlačových besedách, teda tam, kde mu nehrozí vôbec nejaký stret s opozíciou, ktorá by mu niektoré veci pripomenula do očí, jeden nezmysel za druhým. Teraz by som spomenul jednu zásadnú vec z návrhu zákona, kde sa hneď v úvode píše: „Účelom vládneho návrhu zákona je reagovať na dlhodobé problémy súvisiace s procesom konkurzu a reštrukturalizácie v Slovenskej republike a na súvisiace otázky v obchodných vzťahoch a s tým súvisiacich sociálnych dopadov. Súčasný stav je výsledkom systémových nedostatkov právnej úpravy prijatej druhou Dzurindovou vládou v roku 2005.“ No pripusťme, že je to tak. A zároveň pripusťme, že prvá vláda Roberta Fica v rokoch 2006 až 2010 problémy neidentifikovala, a preto ich neriešila, ale teraz ste, dámy a páni zo strany SMER, vo vláde už štvrtý rok. A občania Slovenskej republiky sa vás oprávnene pýtajú, kde ste boli viac ako tie tri roky, keď musíte teraz túto situáciu riešiť v skrátenom konaní. Premiér Robert Fico a ľudia okolo neho postavili svoju chabú obhajobu na tom, že za všetko môže bývalý minister dopravy Ján Figeľ a jeho lacné diaľnice. Dokonca ste ho chceli za to odvolávať, aj keď som presvedčený, a už to aj parlamentné vrabce čvirikajú, že to teraz nakoniec nespravíte, lebo ste zistili, že by to bola pekná sprostosť, ktorá vám škodí. Plus je tu ten fakt, že ak by bola dokonaná reakcia opozície, ktorá by vás tu nechala mečiarovsky riadiť a, s prepáčením, zožrať všetky funkcie, tak to by vám poškodilo ešte viac. Dokonca si osobne myslím, že toto by ste už do volieb nerozchodili a to si nemôžete dovoliť. Takže absurdný bod odvolávania opozičného podpredsedu Národnej rady ste prerušili len preto, aby ste našli cestu, ako komunikovať, že ho neodvoláte pre nič iné. (Ruch v sále.) Pán predseda, mňa strašne vyrušuje, že pán poslanec Blanár nahlas telefonuje.
Fecko, Martin, poslanec NR SR (2014-12-03):
Ďakujem pekne. Pán minister, ďakujem, že ste spomenuli to finančné ocenenie zamestnancov, ktoré neni adekvátne. Môžem povedať, že nie iba vo vašom rezorte sa stretávam s týmito problémami, kde ľudia mi píšu, aj osobne môžem povedať z vlastnej skúsenosti, že nevieme doceniť prácu štátneho zamestnanca alebo aj vo verejnej službe, ktorý je a to je jedno, či v dočasnej alebo trvalej, kde prakticky mnohí chodia zastupovať aj na súd štát a berú 500 eur. Berú 500 eur a majú mať minimálne 800 podľa tabuliek, ktoré sú dané pre štátnych zamestnancov. Žiaľ, a apeloval by som aj na ostatných ministrov, aj na ministra vnútra, aby sa pozrel, urobil ten audit štátnej správy, ktorý tu mal byť už v máji urobený, a aby aj takéto anomálie, ktoré máme v ohodnotení našich zamestnancov štátnych aj verejných, aby sa tomu dalo zadosť, aby sme tých ľudí, ktorí chcú robiť a robia, aj adekvátne ocenili. Ďakujem pekne.
Paška, Pavol, predseda NR SR (2014-07-10):
Pán poslanec Mihál.
Laššáková, Jana, podpredsedníčka NR SR (2015-03-13):
Pani poslankyňa Rošková, nech sa páči.
Grendel, Gábor, podpredseda NR SR (2021-05-28):
Záverečné slovo, pán spravodajca, želáte si? Nie. Vyhlasujem rozpravu za skončenú. Prerušujem rokovanie o tomto bode programu a mali by sme pristúpiť k hlasovaniu, ale ešte predtým procedurálne návrhy. Najprv, ideme v poradí, pán poslanec Kamenický.
Lipšic, Daniel, poslanec NR SR (2014-11-08):
No, tu pomerne veľa tých faktúr sa týka samozrejme že liekov, antibiotík, cytostatík, a tých firiem je tam oveľa viac, ako ste spomínali vy, pán kolega. A faktom je, že jediná firma, ktorá má platené tie faktúry takmer načas, je Medical Group a nikto iný. Aj pri liekoch a antibiotikách a cytostatikách, tých položiek je tam pomerne strašne veľa, je to na 70, myslím, že strán. Aj Medard tam má lieky, cytostatiká, antibiotiká. Tu to mám vytiahnuté, kde sú tie faktúry zaplatené v oveľa neskorších termínoch. Medical Group, čo som ja pozeral, asi niekoľko faktúr, tak všetky naozaj do jednej tam boli zaplatené presne. Ešte raz, ak má niekto pocit, že všetky tieto veci, ktoré sa týkajú Medical Group, sú čisto náhodné, ktoré sa týkajú nemocníc a tendrov a obratu a pôsobenia pána Pašku a prevodov cez Macha na Agel a naspäť, fajn, ja už, ja už nebudem v zásade nikoho presviedčať. Ja si myslím, že aj vy, poslanci SMER-u, dobre viete, ako sa angažuje váš predseda parlamentu v zdravotníctve a že obchoduje v zdravotníctve. Myslím, že nikto z vás pri zdravom rozume to nemôže poprieť. Vy to všetci dobre viete. Vy to všetci dobre viete. A ja si myslím, že po tom, čo sa prevalil škandál v Piešťanoch, aj keď dajme tomu, že oproti tým ostatným sa zdá byť naozaj drobný, tak je veľmi ťažko jeho pozíciu udržať. Môj názor je. A preto podľa mňa je váš premiér nervózny, lebo nemôže ho dať celkom dole, je to silný hráč SMER-u, ale vie, že je a bude už veľkou príťažou.
Kaliňák, Robert, podpredseda vlády a minister vnútra SR (2017-11-30):
Ďakujem pekne. Dobré ráno všetkým prajem, ktorí ste stihli v tejto snehovej kalamite sa dostať do práce. Dovoľte, aby som veľmi v stručnosti predniesol návrh zákona, ktorým sa mení a dopĺňa zákon Národnej rady o obecnom zriadení v znení neskorších predpisov. Tento návrh bol vypracovaný predovšetkým v spolupráci so Združením miest a obcí. Myslím si, že v tomto prípade ide naozaj o predloženie predovšetkým materiálov na širokú diskusiu aj tu v pléne. Už dnes viem, že bude o ňom široká diskusia tak vo výboroch, ako aj v samotnom pléne. Možno by som spomenul také tri dôležité body v tomto návrhu, ktoré predovšetkým vyplývali z aplikačnej praxe samotného zákona, ako aj z nových princípov, ktoré fungujú aj v rámci Európskej charty miestnej samosprávy. Jedna z vecí, ktorá bola pre ministerstvo dôležitá, je úprava pričlenenia obcí v prípadoch, kedy sa nezvolí zastúpenie obce vo voľbách. Ide najmä o malé obce. A so súhlasom, resp. s podporou práve obyvateľov tejto obce je možné, aby obec bola spravovaná svojou susednou obcou, čo doteraz chýbalo. Dôležité je aj vymedzenie termínu „verejné priestranstvo“, ktoré bolo teraz častokrát zamenené s verejne prístupným priestorom, takže to tiež napomôže pri práci samospráv. A samozrejme téma, ktorá bude aj predmetom diskusie, je otázka stanovenia počtu samotných zastupiteľov. To je vec, v ktorej ministerstvo vnútra chce mať malú alebo minimálnu ingerenciu, predovšetkým z pohľadu toho, že neradi vstupujeme do práv samospráv, a tu vlastne očakávam aj nielen diskusiu, ale aj určité návrhy, ktoré tento zákon, myslím, ešte zefektívnia z pohľadu predovšetkým zástupcov samospráv, ktorých máme priamo v parlamente. Toľko z mojej strany k úvodnému slovu, ďakujem pekne za podporu.
Pleštinská, Zita, poslankyňa NR SR (2023-05-05):
Ďakujem pekne, pán predsedajúci. Tak ako povedal pán predkladateľ, stavebná legislatíva je prelomovou reformou a, samozrejme, je to veľmi náročný legislatívny proces. Boli to hodiny sedenia s predkladateľmi a, samozrejme, aj s parlamentnou legislatívou, ktorá nám veľmi-veľmi pomohla. Teda chcem osobne ešte poďakovať ešte raz pani Dr. Janke Oremovej Pažin-Hrickovej za ústretovosť a za tú obrovskú prácu, ktorú pre nás vykonala. Je to veľmi náročná legislatíva, pretože vlastne tento tzv. zberák rieši 57 zákonov a, samozrejme, aj pri tom, keď sme vlastne diskutovali, tak aj pri pozmeňovacích návrhoch mohli vzniknúť malé chybičky. Ešte veľmi náročné bude hlasovanie, to už pani doktorka pripravuje, a verím, že mne ako spravodajcovi sa to podarí spraviť tak, aby to bolo legislatívne správne, ale bude to veľmi náročný proces. Chcela by som oceniť, samozrejme, aj ústretovosť navrhovateľov komunikovať s nami a rešpektovať naše názory. A ja verím, že nejakým spôsobom spoločne tento návrh zákona posunieme. Samozrejme, tak ako kolega povedal, bude dôležité schváliť aj pozmeňovacie návrhy, ktoré vylepšujú tento návrh. Takže hlasovať budeme v utorok o sedemnástej. Takže verím, že tento návrh prejde a bude úspešný. Veľmi pekne ďakujem, je piatok, ďakujem kolegom, ktorí sú dnes v rokovacej sále, takisto aj pánovi predsedajúcemu a prajem vám pekný víkend.
Kyselica, Lukáš, poslanec NR SR (2021-03-18):
Teraz dajte, prosím, hlasovať o pozmeňujúcom návrhu predloženom poslancom Viskupičom.
A. Belousovová, podpredsedníčka NR SR: (2008-11-05):
Faktickú poznámku na vystúpenie pána ministra má pani poslankyňa Vášáryová. Končím možnosť prihlásiť sa s faktickými poznámkami. Pani Vášáryová, máte slovo.
Petrák, Ľubomír, poslanec NR SR (2011-05-19):
Bude iná, takže rád si to vypočujem aj v inej verzii.
P. Paška, predseda NR SR: (2008-11-05):
(Hlasovanie.) 136 prítomných, 59 za, 47 proti, 30 sa zdržalo. Návrh sme neschválili.
Grendel, Gábor, podpredseda NR SR (2023-02-02):
Ospravedlňujem sa, pán minister, ale čas určený na hodinu otázok vypršal, takže budeme musieť v tejto chvíli... (Reakcia dočasne povereného ministra životného prostredia: „Pošlem pánovi poslancovi tú odpoveď písomne." ) Áno, ďakujeme pekne. Takže týmto sme hodinu otázok vyčerpali. A pokračovať budeme v popoludňajšom rokovaní druhého dňa 83. schôdze Národnej rady Slovenskej republiky prvým čítaním o vládnom návrhu zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1354, návrh na jeho pridelenie na prerokovanie výborom je v rozhodnutiach č. 1423 a 1494. Prosím pána ministra spravodlivosti Slovenskej republiky Viliama Karasa, aby vládny návrh zákona uviedol.
Blanár, Juraj, podpredseda NR SR (2023-06-16):
Čiže o sedemnástej, nie o jedenástej. Takže ešte raz zopakujem, hlasovať budeme o tomto bode programu v utorok o sedemnástej hodine. Ďakujem pánovi predsedovi výboru Karahutovi a budeme pokračovať ďalším bodom, ktorým je druhé čítanie o zákone z 9. mája 2023, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou. Je to parlamentná tlač 1738. Teraz dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval o výsledku rokovaní vo výboroch o tomto návrhu zákona. Nech sa páči, pán spravodajca. (Rokovanie o zákone z 9. mája 2023, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1738.)
Danko, Andrej, predseda NR SR (2017-12-06):
Pán poslanec Kéry.
T. Cabaj, podpredseda NR SR: (2009-12-09):
Otváram všeobecnú rozpravu. Konštatujem, že písomne sa do rozpravy nikto neprihlásil. Teraz je priestor prihlásiť sa do rozpravy ústne. Registrujem, že do rozpravy sa hlásia páni poslanci Švidroň, Ivančo. Končím možnosť prihlásiť sa do rozpravy. Ako prvý v rozprave vystúpi Valentín Švidroň, pripraví sa Jaroslav Ivančo.
Bugár, Béla, podpredseda NR SR (2011-04-06):
Pán poslanec Martinák.
Laššáková, Jana, podpredsedníčka NR SR (2013-06-25):
Na vystúpenie pani podpredsedníčky s faktickými poznámkami sa hlásia dvaja páni poslanci, pán poslanec Poliačik a pán poslanec Kuffa. Končím možnosť prihlásiť sa s faktickými poznámkami. Nech sa páči, pán poslanec Poliačik.
Kollár, Boris, predseda NR SR (2021-12-01):
Vážené panie poslankyne, vážení páni poslanci, pokračujeme v prerušenom rokovaní. Chcem vás informovať, že vláda Slovenskej republiky doručila Národnej rade dva návrhy na skrátené legislatívne konanie o vládnom návrhu novely zákona č. 215/2021 Z. z. o podpore v čase skrátenej práce, tlač 804, a o vládnom návrhu novely zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 807 a vládne návrhy zákonov pod tlačami 805 a 808. Preto v mene predsedu Národnej rady podávam návrh na zaradenie týchto nových bodov do programu 51. schôdze. Navrhujem, aby sme tieto návrhy vlády prerokovali zajtra, teda vo štvrtok 2. decembra po bodoch ministra Mikulca. Ak Národná rada rozhodne o skrátených legislatívnych konaniach v rámci príslušného bloku hlasovaní, navrhujem, aby sme bezprostredne po hlasovaní pristúpili k prvým čítaniam. Je všeobecný súhlas? (Nesúhlasná reakcia pléna.) Dobre. Dávam o tom hlasovať. Prosím, prezentujme sa hlasujme. Po hlasovaní, pán Fico, vám dám... (Reakcie z pléna.) Dobre, nech sa páči, pán Fico.
Mičovský, Ján, poslanec NR SR (2021-06-30):
Ďakujem pekne za slovo, vážený pán podpredseda. No pán poslanec Kuffa, možno som sa nevyjadril úplne presne, tu nejde o pozemky, ktoré by boli v rukách oprávnene súkromných hoci aj neznámych vlastníkov, som hovoril o pozemkoch štátu, ktoré jednoznačne štátnymi sú, ale ktoré nedôsledným zápisom v rámci ROEP-u boli zapísané nesprávne, ako keby na neznámych súkromných vlastníkov. A to zneužili tie špekulantské kruhy. A nielen zneužili, ale tá hrozba zneužitia to aj pokračuje k tomu, aby povedali, aha, taktiež to nebolo napísané na štát, lebo konfiškáty podľa 104-ky sú jednoznačne štátne, tak to teda ideme urobiť z toho, skutočne nesprávne síce z pohľadu práva, ale z pohľadu záujmu týchto špekulantských kruhov, aby sa dostali k tomu ľudia, ktorí sú v takomto prípade považovaní za vlastníkov, je to nesprávne, je to protiprávne, ale zneužíva sa to. Treba povedať, že autostrády sa ďalej budujú a treba povedať, že tie pozemky pod autostrádami budú veľmi lukratívne, a preto spolupráca tých ministerstiev, ktoré som aj v rozprave spomínal, je veľmi dôležitá, aby sme v predstihu sa pozreli na to, či tam neexistujú takéto záujmy, pretože práve takéto záujmy by mohli spôsobiť to, že by štát prichádzal protiprávne o svoje vlastníctvo. To znamená my všetci. Takže toľko na vysvetlenie. A čo sa týka pána predsedu a poslanca Karahutu, ako všade aj na pozemkovom fonde je obrovský dlh z hľadiska informačných technológii, my naozaj potrebujeme a verím, že práve aj MIRRI ministerstvo, ktoré na tento účel bolo zriadené, by malo byť práve tou jednotkou, ktorá dokáže nie tu dať jeden informačný softvérový produkt, tu iný, ale aby sme našli dostatok prostriedkov na to, aby sme použili, ak sa dá jednotné informačné systémy, ktoré umožnia... (Prerušenie vystúpenia časomerom.)
Grendel, Gábor, podpredseda NR SR (2021-03-19):
V rozprave teraz vystúpi ako prvý ústne prihlásený pán poslanec Suja.
Kolesár, Juraj, poslanec NR SR (2016-03-23):
Sľubujem. (Potlesk.)
Podmanický, Ján, poslanec NR SR (2012-08-10):
Teraz budeme hlasovať o druhom návrhu pani poslankyne Jurinovej.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 343. (Hlasovanie.) Prítomných 125 poslancov, za 13, proti 73, zdržali sa 34, nehlasovali 5. Tento návrh sme neschválili.
Suja, Miroslav, poslanec NR SR (2021-07-23):
Ďakujem za slovo. Vidím, že vystúpenie kolegu Milana Mazureka nenahalo nikoho chladným z koalície. Ťažko sa počúva pravda a vidím tie slzy pána Žiaka, pána Kazdu, keď vidia, ako Milan hovorí a oni sa nevedia vykoktať, nevedia povedať jednu súvislú vetu. A tak radi by povedali tie svoje klamstvá, ale nedá sa im to. A to je trest od Boha, páni! Viete, keď sa hovorí pravda, ide to ľahko. Viete, pán poslanec Kazda, vy ste to, hovoríte, že vy ste to nepovedal. Ale my sme to počuli všetci a počuli to ľudia aj vonku. No choďte im to teraz vonku vysvetliť a povedzte, že ako ste to mysleli. Choďte vy aj s Mirkom Žiakom, keď ako ste tu reagovali na Miňa Mazureka, vykrikovali ste, híkal tu Žiak ako osol, ako osol tu híkal. Ja neviem, či si dačo šupol, lebo v SaS-ke to je bežné, že si dajú nejaké drogy, či si niečo potiahol cez ten nos... Aj vy? To som nevedel, pani Cigániková, ale neodsudzujem vás za to, však to je vaše telo, kľudne si dávajte aj vy. Takže neviem, či tam šnupete naozaj všetci pri takýchto vyjadreniach, že vie, kolega tu rozpráva a ten tu híka naňho, ako keby neviem čo. A predsedajúci sa pozerá ako keby nič, ale v poriadku, hej. Ale čo chceme od Žiaka zo SaS-ky, z feťákov? Nechceme nič. Ľudia mi nechcú veriť, ľudia mi nechcú veriť, že tu sú ľudia aj horší ako pročkovci. Ale dneska, keď videli Žiaka a Kazdu hovoriť, tak mi dajú za pravdu. Milan, ďakujem ti, že si mi to dovolil alebo tvojím vystúpením že si ukázal, ako sa prejavili. Normálne neviem, fakt sfetovaní asi. Ľudia sa pýtajú vonku, že kde býva ten Žiak a kde býva ten Kazda. No, ja neviem, dúfam, že im to nikto nepovie, vážení kolegovia, lebo už nebudete mať čas im vysvetľovať. Vidíte, že oni už nepoznajú ani opozíciu, ani koalíciu, útočia na všetkých. Našťastie, ja som sa medzi nimi voľne prešiel, takže nebojím sa. Som zvedavý, ako vy pôjdete stadeto domov. Lebo tí páni sa rozhodli, že tu budú stanovať a že pôjdu aj pred garáže, že pôjdu aj pred garáže, ako sa vychádza. Tak som zvedavý, ako budete potom koktať, pán Kazda, a ako bude híkať pán Žiak. Ďakujem.
Vons, Peter, poslanec NR SR (2023-05-18):
Pán predsedajúci, dajte, prosím hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Kollár, Boris, poslanec NR SR (2018-10-22):
Ďakujem pekne. Pán kolega, ja si myslím, že aj keď je to krôčik k lepšiemu, treba to urobiť. Musím nesúhlasiť, že ak podporíme cestovný ruch v niektorých veciach, bude tam plno a ceny porastú. Rovnako, a mám to z vlastnej skúsenosti, nakoľko podnikám v cestovnom ruchu 31 rokov, to veľakrát kritizované, tá kritizovaná podpora SMER-u tých turnusov pre školy a podpora škôl, musím povedať, že podstatne zlepšilo, zlepšila, zlepšilo návštevnosť vo všetkých strediskách. Hotelieri sú spokojní, prevádzkovatelia všetkých služieb sú spokojní, nárasty narástli o 10 až 20 % a ceny nerástli hore, to vám môžem povedať. Ceny hore nerástli, ale bolo viacej ľudí obslúžených a vedeli sme zamestnať viacej ľudí. Takže malo to pozitívny efekt aj na školstvo, aj na deti, aj na rodičov, že nemuseli toľko doplácať, aj decká boli na zdravom vzduchu, čo je aj pre zdravie, je to veľmi dobré. Ja to hodnotím ako veľmi pozitívne, aj keď ako som z opozície, ale keď raz je niečo dobré, tak to treba podporiť a treba to uznať. Pozrite sa, je veľa návrhov od SNS, s ktorým prudko nesúhlasím, ale musím povedať, že keď je akýkoľvek posun k niečomu lepšiemu, a toto určite je, tak za to zahlasujeme rovnako, ako za zníženie DPH na ubytovacie služby. Systém poukážok, musím povedať, že to neni výmysel tunák Andreja Danka, ale je to skutočne v Európe už dlhodobo používaný nástroj, ktorý majú aj vo Francúzsku, majú to aj v Poľsku. Proste my sme to zachytili, keď začali okolité štáty zavádzať tento systém podpory domáceho cestovného ruchu, nám normálne utekali ľudia zo Slovenska nielen z lyžiarskych stredísk, vôbec zo všetkých stredísk, sme to zachytili. Akonáhle to zaviedli Poliaci, okamžite bol pokles. Maďari, všetci, všetci nám to proste pozavádzali a my sme tým trpeli ako slovenskí podnikatelia. To znamená, že keď urobíme len to isté, čo všetci ostatní, ja si myslím, že to... (Prerušenie vystúpenia časomerom.)
Ondruš, Branislav, poslanec NR SR (2011-09-14):
Ďakujem pekne, pán podpredseda. Pán minister, vy ste obvinili pána Fica z populizmu, dokonca z cynického populizmu bez toho, aby ste uviedli jeden jediný príklad, ktorým by ste podložili svoje obvinenie, že jeho vystúpenie bolo plné populizmu. Tak mi dovoľte, aby som ja vám povedal svoj názor, čo je populizmus. Podľa môjho názoru populizmus je, keď budúca predsedníčka vlády dva dni pred voľbami sľubuje, že nebude privatizovať a nebude zvyšovať dane, a krátko po voľbách to začne presadzovať sama. Populizmus je, keď Iveta Radičová reaguje na mimoriadne zasadanie vlády na jeseň 2008, kedy sa už celý svet zmieta v hospodárskej kríze, slovami: „Naozaj nie je dôvod, aby sme zvažovali reakciu na už vyriešený problém v Spojených štátoch amerických.“ 20. septembra 2008. Populizmus je, keď vy, pán Dzurinda, ste na tej istej tlačovej konferencii 20. septembra 2008 krátko po páde Lehman Brothers povedali, že ste mimoriadne prekvapený a znepokojený tým, že k tejto téme zasadá mimoriadne mimoriadna vláda, pretože, budem vás citovať: „Poviem to veľmi jednoducho. Predseda vlády by nemal na Slovensku vyvolávať paniku vo chvíli, keď sa vláda rozhodla riešiť hroziace vážne dopady finančnej svetovej krízy na slovenskú ekonomiku.“ A na záver, pán minister, populizmus je, keď pred voľbami roku ´98 ste sľubovali občanom, že budú mať všetci dvojnásobné platy. To bola učebnicová ukážka populizmu, cynického populizmu, ktorý ste potom používali aj ako predseda vlády neustále a opakovane. (Potlesk.)